cyanic-selkie/wikianc huggingface dataset:
Hotelli Hesperia
Hotellin historia
Perusteellisen saneerauksen läpikäynyt hotelli avattiin uudelleen tammikuussa 2005 Crowne Plaza -nimellä. Saneerauksen yhteydessä ravintola- ja keittiötilat sekä huoneet uusittiin, yökerhon tilalle tuli kuntokeskus ja sisäpiha muutettiin talvipuutarhaksi. Hotellirakennuksen huonokuntoinen marmorijulkisivu korvattiin vaalealla graniitilla. Hotelli on nykyisin tarkoitettu liike- ja kokousmatkailijoille.
Crowne Plaza siirtyi vuodenvaihteessa 2017–2018 Scandic Hotels Oy:n omistukseen. Hotellin uudeksi nimeksi tuli vuoden 2019 alusta Crowne Plaza Helsinki - Hesperia. Vuoden 2020 alkupuolella hotellissa tehtiin merkittävät uudistustyöt ja se avautui uudelleen kesäkuussa 2020.
Paikan varhaisempi historia
right|thumb|pysty=1.15|Nykyisten hotellien kortteli vuonna 1954 nähtynä Töölönkadun puolelta. Vasemmalla näkyvässä rakennuksessa toimi tuolloin Töölön kirjasto. Taustalla Suomen Sokerin pääkonttori ja [[Töölön sokeritehdas|Töölön sokeritehtaan savupiippu.]] Nykyisten Crowne Plazan ja viereisen Scandic Parkin paikkeille, kaupunkiin johtaneen tien varrelle mutta silloin vielä selvästi kaupungin ulkopuolelle, rakennettiin 1700-luvun lopulla sotilassairaala ja varasto. Myöhemmin, Venäjän vallan aikana alueelle rakennettiin kasarmeja tykistöä varten, ja alue tuli tunnetuksi nimellä Tykistöpiha, mihin yhä viittaa läheisen Tykistökadun nimi. Suomen itsenäistyttyä Helsingin kaupunki osti alueen rakennuksineen, jotka samoihin aikoihin olivat jo jäämässä keskelle Töölön uutta kerros­talo­kaupungin­osaa. Tämän jälkeen suurin osa Tykistöpihan vanhoista rakennuksista oli pitkään kaupungin puhtaana­pito­laitoksen käytössä. Korttelin pohjoislaidalla, nykyisen Crowne Plazan tontilla Kivelänkadun varressa sijainnut kivirakennus toimi kuitenkin aluksi lastentarhana, myöhemmin vuodesta 1937 lähtien Töölön kirjastona, kunnes alueen koko vanha rakennuskanta vuonna 1968 purettiin paikalle rakennettavien hotellien tieltä.
Aiemmin kulttuurirakennusten sijoituspaikaksi kaavaillun Tykistöpihan korttelin kaavoitus suurhotelleille ja 1700-luvulla valmistuneen kirjastorakennuksen purkaminen herättivät aikanaan arvostelua. Hankkeella oli kuitenkin Helsingin kaupunginjohdon vahva tuki ja kaupunginvaltuustossa sitä vastustivat pelkästään SKDL ja TPSL.
Franz von Schönthan
Franz von Schönthan oik. Franz Schönthan von Pernwaldt (1849 Wien, Itävalta – 2. joulukuuta 1913 Wien, Itävalta) oli itävaltalainen näytelmäkirjailija, joka kirjoitti etupäässä komedioita.
Schönthan oli ensin meriupseeri, sitten näyttelijä, mutta keskittyi sitten kirjoittamaan näytelmiä, kun Das mädchen aus der fremde menestyi 1879 erinomaisesti. Hän teki yhteistyötä muiden kirjoittajien kanssa, joita olivat esimerkiksi Gustav von Moser, veli Paul von Schönthan, Franz Koppel-Ellfeld, Fedor von Zobeltitz, Rudolf Presber, Rudolf Oesterreicher ja Wolf von Baudissin. Schönthanin näytelmät eivät kirjallisesti olleet merkittäviä, mutta ne olivat harmittomia ja koomisia. Hän toimi vuosien ajan Berliinissä ja Wienissä teatterinjohtajana.
Suomennetut näytelmät
Taideyliopiston Teatterikoulun Viipurin näyttämön kokoelmassa on seuraavien näytelmien käsikirjoitukset
Liekkiniskatikka
Liekkiniskatikka (Dendrocopos auriceps) on aasialainen tikka. Sen elinympäristö ulottuu Koillis-Afganistanin Nuristanista itään Pohjois-Intiaan ja Itä-Nepaliin. Lajin holotyypin kuvaili Nicholas Aylward Vigors Himalajalta 1831.
Benny Cristo
Ben da Silva Cristóvão (s. 8. kesäkuuta 1987 Plzeň, Tšekki), tunnettu myös taiteilijanimellään Benny Cristo, on tšekkiläis-angolalainen laulaja, sanoittaja, urheilija ja näyttelijä. Hänen oli tarkoitus edustaa Tšekkiä vuoden 2020 Eurovision laulukilpailussa Rotterdamissa kappaleella "Kemama". Ne kuitenkin peruttiin koronaviruspandemian vuoksi, ja hänet valittiin sen sijaan Tšekin edustajaksi vuoden 2021 kilpailuun. Hänen vuoden 2021 edustuskappaleensa on nimeltään "Omaga". Cristóvão on myös urheilija ja kilpaillut jujutsussa.
Nuoruus
Cristóvão syntyi 8. kesäkuuta 1987 Plzeňissä, silloisessa Tšekkoslovakiassa. Hänen äitinsä on tšekkiläinen ja isä angolalainen. Cristóvãolla on kolme sisarusta: Elíezes, Nala ja Acília.
Musiikkiura
Vuonna 2009 Cristóvão oli yksi finalisteista Česko Slovenská SuperStar -kykyjenetsintäkilpailussa. Ohjelmassa saatu kokemus motivoi häntä keskittämään huomionsa laulajauraansa. Vuonna 2010 Cristóvão julkaisi ensimmäisen albuminsa nimeltä Definitely Different. Vuosi myöhemmin, vuonna 2011, hän julkaisi toisen albuminsa nimeltä Benny Cristo. Albumi sisältää kaksi yhteistuotantoa Monika Bagárován kanssa, joka myös kilpaili Česko Slovenská SuperStar -kilpailussa. Cristóvão on lisäksi toiminut tukevana artistina amerikkalaiselle hip hop -yhtyeelle Far East Movementille ja kuubalais-amerikkalaiselle räppärille Pitbullille.
Vuonna 2013 Cristóvão oli ehdokas Český slavík -palkinnolle kategoriassa "Vuoden musiikkivideo" kappaleestaan "Bomby". Samana vuonna hän julkaisi kolmannen studioalbumin nimeltä Made in Czechoslovakia.
Vuonna 2016 Cristóvão voitti Český slavík -palkinnon kategoriassa "Striimatuin tšekkiläinen kappale" kappaleestaan "Asio". Myös vuonna 2016, Cristóvão äänitti cover-verison David Kollerin kappaleesta "Nic není na stálo". Tämä cover-versio yhdessä muiden artistien, kuten Katarzian, Katon, Muchan ja Vladimír 518:n kappaleiden kanssa, julkaisiin David Kollerin albumilla nimeltä David Koller & Friends.
Vuonna 2017 Cristóvão julkaisi ensimmäisen EP-levynsä nimeltä Poslední. Sen sijaan, että EP-levy olisi julkaistu normaalina CD-levynä, fanit pystyivät lataamaan sen QR-koodin avulla t-paidasta, joka oli nimenomaan suunniteltu kampanjaa varten.
Vuonna 2018 Cristóvão esitti kappaleensa nimeltä "Nohy" Anděl Awards -palkintojenjakotilaisuudessa. Myöhemmin hän teki yhteistyötä Mária Čírován kanssa Backstage -nimisen elokuvan (ohjannut Andrea Sedláčková) tunnusmusiikkia varten. Heidän kappaleensa nimi oli nimeltään "Padam". Cristóvão itse esiintyy elokuvassa tanssikilpailun tuomarina. Samana vuonna hänestä tuli Česko Slovenská Superstar -kykyjenetsintäkilpailun tuomari.
Vuonna 2019 Cristóvão julkaisi kuuden kappaleen EP-levyn nimeltä Kontakt. Juhlistaakseen 10 vuotta musiikkiurallaan, Cristóvão järjesti konsertin Prahan O2 Arenalla.
Benny Cristo valittiin edustamaan Tšekkiä vuoden 2020 Euroviisuihin hänen voitettuaan maan online-euroviisukarsintakilpailun. Hänen oli tarkoitus esiintyä Alankomaiden Rotterdamissa kappaleella "Kemama". 18. maaliskuuta 2020 ilmoitettiin kuitenkin, että vuoden 2020 Eurovision laulukilpailu oli peruttu koronaviruspandemian takia. Toukokuussa 2020 vahvistettiin, että Cristóvão edustaisi maataan seuraavassa vuoden 2021 kilpailussa uudella kappaleella. Hänen vuoden 2021 edustuskappale nimeltä "Omaga" julkaistiin 16. helmikuuta 2021. Hän kilpaili toisessa semifinaalissa, jossa hän sijoittui viideksitoista ja täten karsiutui finaalista.
Aktivismi
Cristóvão on vegaani ja eläinoikeusaktivisti. Hän on osallistunut useisiin erilaisiin eläinten oikeuksia tukeviin hankkeisiin ja kampanjoihin.
Urheilu-ura
Musiikkiuransa ohella Cristóvão on myös aktiivinen urheilija. Viime vuosina hän on harrastanut brasilialaista jujutsua kilpailukykyisellä tasolla ja osallistunut kilpailuihin ympäri maailmaa. Syyskuussa 2016 hän osallistui Aasian mestaruuskilpailuihin ja sijoittui kolmanneksi keskiraskaiden (enintään 88 kg) valkoisten vöiden luokassa. Saman vuoden lokakuussa hän osallistui arvostettuun Madridin kansainväliseen mestaruuskilpailuun ja voitti kultamitalin samassa luokassa. Vuonna 2017 hän voitti Euroopan mestarin arvon (valkoinen vyö).
Benny on ollut myös ammattimainen lumilautailija ja sijoittunut ensimmäiseksi Tšekin Cup-sarjassa 4x4 vuonna 2006.
Englannin 4. divisioona
''' Englannin 4. divisioona ''' oli ennen Englannin Valioliigan perustamista Englannin neljänneksi korkein sarjataso, minkä jälkeen divisioona lakkautettiin.
Lea Pyykkö
Lea Kaarina Pyykkö o.s. Huuhtanen (18. kesäkuuta 1917 Ollila, Kivennapa – 24. toukokuuta 2009 Turku ) oli venäläisen kirjallisuuden suomentaja. Hän oli aktiivinen Turun Kirjallisen Seuran jäsen, sihteeri ja myöhemmin puheenjohtaja. Martti Anhava epäili häntä haastattelussa nimimerkiksi, mutta Pyykön lapset kertoivat, että kyse on oikeasta nimestä.
Englannin 4. divisioona
Divisioona syntyi kun maantieteellisesti kahteen lohkoon jaettu 3. divisioona muutettiin yksilohkoiseksi ja joukkueet jaettiin siihen ja 4. divisioonaan.
Lea Pyykkö
Pyykkö opiskeli venäjää aikuisiällä. Tosin kotona hän kuuli sitä jonkin verran, ja kotipaikan murteessa oli paljon venäläisyyttä. Hän suomensi Fjodor Dostojevskin, Leo Tolstoin ja muiden venäläisten klassikoiden teoksia.
Francisco Javier Sáenz de Oiza
thumb|Torres Blancas, Madrid. Francisco Javier Sáenz de Oiza (Cáseda, 12. lokakuuta 1918 – Madrid, 18. heinäkuuta 2000) oli espanjalainen arkkitehti. Hän oli yksi arkkitehdeista, jotka elävöittivät 1950- ja 1960-luvuilla espanjalaista arkkitehtuuria, joka oli ajautunut jäykkään uusklassisismiin Francon noustua valtaan vuonna 1939.
Sáenz de Oizan merkittävimmät työt ovat Madridissa sijaitsevat pilvenpiirtäjät Torres Blancas (1969) ja Torre del Banco de Bilbao (1972–78). Muita töitä ovat esimerkiksi Aranzazu-basilika Oñatissa Baskimaalla, "El Ruedo" -asuinkerrostalo Madridissa, Torre Triana -hallintorakennus (1989–97) Sevillassa sekä Azoguejo-aukion uudistaminen Segoviassa.
Herman Frazier
Herman Ronald Frazier (s. 29. lokakuuta 1954 Philadelphia, Pennsylvania, Yhdysvallat) on entinen yhdysvaltalainen pikajuoksija ja olympiavoittaja.
Frazier saavutti Montréalin 1976 olympialaisissa pronssia 400 metrin juoksussa ajalla 44,95 s. Hän juoksi 4 × 400 metrin viestijuoksussa kultaa ajalla 2.58,65 voittaneessa Yhdysvaltain joukkueessa ensimmäisen osuuden.
Jättiunikko
Jättiunikko eli isoidänunikko (Papaver setiferum) on unikkokasvien (Papaveraceae) heimoon kuuluva ruohovartinen kasvilaji. Jättiunikko muistuttaa ulkonäöltään melko paljon idänunikkoa (Papaver orientale).
Jättiunikko on kotoisin Aasiasta, mutta sitä kasvatetaan yleisesti koristekasvina, ja paikoitellen se on myös levinnyt viljelykarkulaisena luontoon.
Gernot Ymsén
Gernot Ymsén (o.s. Kerschbaumer )(s. 1983) on itävaltalainen suunnistaja. Hän saavutti suunnistuksen EM-kilpailuissa 2018 Sveitsin Ticinossa pitkän matkan pronssimitalin. MM-kilpailuissa hänen paras sijoituksensa on pitkän matkan kahdeksas sija Trentinon MM-kilpailuista 2014. Hän on seuratasolla edustanut Helsingin Suunnistajia ja vuodesta 2011 tanskalaista Pan-Kristianstadia.
Dzierżoniówin piirikunta
Dzierżoniówin piirikunta on yksi Ala-Sleesian voivodikunnan piirikunnista. Piirikunnan kolme kaupunkikuntaa ovat Piława Górna, Bielawa ja hallintokeskus Dzierżoniów. Neljä maalaiskuntaa ovat Pieszyce, Dzierżoniów, Łagiewniki ja Niemcza ja niissä sijaitsee kylien lisäksi kaksi kaupunkia; Pieszyce ja Niemcza.
Dzierżoniówin piirikunnalla on yhteistä rajaa Świdnican, Wrocławin, Strzelinin, Ząbkowicen, Kłodzkon ja Wałbrzychin piirikuntien kanssa. vasen|pienoiskuva|220px|Piirikunnan väestöpyramidi 2014. Vuoden 2019 lopussa Dzierżoniówin piirikunnassa arvioitiin olevan 100 813 asukasta, joista 52,4 prosenttia naispuolisia ja 47,6 prosenttia miespuolisia. Puolan väestönlaskennassa 2011 väkiluvun laskettiin olevan 106 018 ja sen ennakoidaan vuoteen 2050 mennessä pienenevän 76 411 asukkaaseen. Alle 18-vuotiaiden arvioidaan vuoden 2019 lopussa muodostaneen 15,5 prosenttia piirikunnan väestöstä, työikäisten 59,2 prosenttia ja eläkeikäisten 25,3 prosenttia väestön keski-iän ollessa 44,2 vuotta. Elävänä syntyneiden määrä oli vuonna 2019 yhteensä 756 lasta.
Ossi Laurila
Laurila valmistui ylioppilaaksi Someron lukiosta 1975, suoritti toimittajatutkinnon Tampereen yliopistossa ja työskenteli toimittajana muiden muassa Somero-lehdessä, Lallissa ja Radio Porissa, kunnes muutti vuonna 1987 BBC:n suomenkielisen osaston toimittajaksi Lontooseen. Kun BBC:n suomenkielinen toiminta loppui 1997, Laurila siirtyi ulkosuomalaisten yhdyssiteenä Britanniassa toimivan Lontoon merimieskirkon killan Finn-Guildin palvelukseen ensin sen julkaiseman Horisontti-lehden päätoimittajaksi ja vuodesta 2001 myös killan pääsihteeriksi ja hoiti näitä tehtäviä vuoteen 2014.
Vuonna 1990 Laurila julkaisi yhdessä Ilpo Salosen kanssa Lontoota käsittelevän matkaoppaan Lontoon mitalla.
Laurilan poika on näyttelijä Ralph Laurila.
Belgian parlamenttivaalit 2010
300px|right|thumb|Belgian vaalipiirit
Belgian parlamenttivaalit järjestettiin ennenaikaisesti 13. kesäkuuta 2010.
Belgian edelliset hallitukset olivat olleet epävakaita, pääasiassa flaamien ja valloonien välisisten kieliriitojen takia. Niihin hajosi myös Yves Letermen toinen hallitus vain viiden kuukauden jälkeen. Separatististen Nieuw-Vlaamse Alliantie ja Vlaams Belang -puolueiden, jotka ajavat hollanninkielisen Flanderin itsenäisyyttä Belgiasta, kannatus on noussut.
Vaaleja seurasi puolitoista vuotta pitkät hallitusneuvottelut. Hallituskriisi ratkesi 5. joulukuuta 2011, kun Elio Di Rupo kokosi kuuden puolueen hallituksen.
Annikka Hurme
Annikka Hurme (s. 1964 Helsinki) on Valion toimitusjohtaja vuoden 2014 lokakuusta lukien. Hän on valmistunut elintarviketieteiden maisteriksi Helsingin yliopistosta.
Ura
Annikka Hurme on työskennellyt Valiossa eri tehtävissä vuodesta 1989 lähtien. Vuonna 2000 hänestä tuli Valion markkinointijohtaja ja konsernin johtoryhmään hän liittyi vuonna 2004. Vuosien 2007-2014 aikana hän on vastannut vuorotellen lähes kaikista Valion liike- ja konsernitoiminnoista. Hurmeen edeltäjä toimitusjohtajana oli Pekka Laaksonen.
Luottamustoimet
Hurme on ollut Huoltovarmuuskeskuksen Elintarvikehuoltosektorin puheenjohtaja vuodesta 2011 lähtien. Hän on ollut Altian hallituksen jäsen vuodesta 2010 lähtien, vuodesta 2014 lähtien palkitsemisvaliokunnan jäsen ja toimii nykyään sen hallituksen varapuheenjohtajana.
Tunnustukset
Markkinointi & Mainonnan ja Talouselämän asettama raati valitsi toukokuussa 2015 Hurmeen vuoden markkinointijohtajaksi.
Yksityiselämä
Hurmeen perheeseen kuuluu aviomies ja kaksi aikuista poikaa.
Falckin senaatti
Falckin senaatti oli Suomen senaatti vuosina 1828–1833. Talousosaston varapuheenjohtaja toimi Anders Henrik Falck, joka johti samanaikaisesti myös valtiovaraintoimituskuntaa.
Akō
Akō on Japanin kaupunki Honshūn saarella Kansain alueella Hyōgon prefektuurissa. Se sijaitsee Seton sisämeren Harimanmeren rannikolla prefektuurin lounaisosassa. Kaupungin keskusta on rakentunut sen läpi pohjois–eteläsuunnassa virtaavan Chikusajoen suistoalueelle. Lännessä kaupunki rajautuu Okayaman prefektuuriin. Akōssa on 47 391 asukasta (joulukuussa 2019) ja sen pinta-ala on 126,86 neliökilometriä.
Akōhon rakennettiin linna 1500-luvun lopulla. Se oli aluksi Ikeda-klaanin hallussa, mutta siirtyi vuonna 1645 Asano-klaanille, ja sen ympärille kehittyi linnanaluskaupunki. Akō on erityisen kuuluisa 47 rōninista eli Akōn välikohtauksesta 1700-luvun alussa. Välikohtauksen jälkeen Asano-klaani menetti valtansa, ja Akōta hallitsivat Nagai- ja Mori-klaanit. Jo 1600-luvulla siellä aloitettiin suolan tuotanto merivedestä haihduttamalla. Tuotanto teollistui 1960-luvulla, minkä jälkeen entisiä suolakenttiä on otettu muuhun käyttöön. Kaupunkiin syntyi myös muuta teollisuutta, kuten tekstiili-, lääke-, sementti- ja elektroniikkateollisuutta. Kaupunkioikeudet Akō sai vuonna 1951, kun Akōn maaseutukaupunkiin liitettiin Sakoshin maaseutukaupunki ja Takaon kyläkunta.
Akōn rakennettuun kulttuuriperintöön kuuluvat muun muassa Akōn linnan jäänteet, Asano-klaanin temppelinä tunnettu Kagaku-ji ja Ōishi-jinjan pyhäkkö. Eräs historiallinen nähtävyys on Tabuchi-klaanin puutarha. Kaupungissa toimivat myös Akōn historiallinen museo ja Akōn meritieteellinen museo. Maisemistaan tunnettu Misakin alue Seton sisämeren rannikolla kuuluu Seton sisämeren kansallispuistoon. Myös kaupungin edustalla sijaitseva, subtrooppisen metsän peittämä Ikishiman saari on nimitetty luonnonmuistomerkiksi. Akōta palvelevat JR Nishi-Nihonin Akō-linja ja San’yō-päälinja.
Puutarhakatu (Turku)
Puutarhakatu alkaa Puolalanmäen rinteestä Aurakadulta, ylittää muun muassa Koulu- ja Puistokadun, jatkuu Kakolanmäen pohjoispuolitse läpi Portsan puutaloalueen, kaartuu lopuksi satamarataa myötäillen kohti etelää ja päättyy Malmin- ja Kalastajakadun kulmaan. Noin 2,3 kilometrin pituisen kadun alkupäässä sijaitsee muun muassa kaupungin virastoja, Puolalanmäen lukio ja Puolalan yläkoulu (n:o 5, Florentin Granholm 1888) sekä kerrostalon pihasiivessä sijaitseva Lutherin kirkko (n:o 8, Tauno Salo ja Olavi Heikkilä 1967 ). Humalistonkadun vaiheilla on Alvar Aallon suunnittelema Lounais-Suomen Maalaistentalo ja Turun keskusta-alueen korkeimmat asuinkerrostalot Puutarhakatu 11–13:ssa. Koulukadun ja Puistokadun välissä on Mannerheiminpuisto ja sitä seuraavassa korttelissa Mikaelinkirkko, jonka takaa alkaa Port Arthurin puutalokaupunki.
Puutarhakadun loppupää on yritysaluetta. Siellä sijaitsee muun muassa Kakolan jätevedenpuhdistamo sekä Turun Hansatorni (Puutarhakatu 45), toimistokolossi joka oli alun perin OTK:n varastorakennus (Pauli Salomaa 1941). Puutarhakatu 55:n toimistotalon paikalle ehdotetaan korkeita kerrostaloja. Puutarhakatu loppuu rakenteilla olevan Linnanfältin puutaloalueen pohjoiskärkeen Kalastajankadulle. Läheisellä kalliolla sijaitseva entinen Turun ruotsinkielisen merenkulkuoppilaitoksen rakennus (Malminkatu 5, Elma ja Erik Lindroos 1965) muutetaan asuintaloksi.
Nyamko Sabuni
Nyamko Ana Sabuni (s. 31. maaliskuuta 1969 Bujumbura, Burundi) on ruotsalainen liberaalin puolueen poliitikko ja puolueensa entinen puheenjohtaja (2019–2022).
Hänet valittiin Ruotsin valtiopäiville vuoden 2002 vaaleissa ja nimitettiin Reinfeldtin hallituksen integraatio- ja tasa-arvoministeriksi 6. lokakuuta 2006. Vuoden 2010 valtiopäivävaalien jälkeen integraatio- ja tasa-arvoministerin salkut erotettiin toisistaan, ja Sabuni jatkoi tasa-arvoministerinä. Tammikuussa 2013 Sabuni erosi ministerin paikaltaan, koska hän aikonut asettua ehdolle vuoden 2014 valtiopäivävaaleissa. Sabuni kertoi astuvansa sivuun, jotta hänen seuraajansa pystyy pääsemään sisään tehtävään hyvissä ajoin ennen vaaleja.
Elämä
Nyamko Sabuni syntyi Burundin pääkaupungissa Bujumburassa, jossa hänen Zairesta kotoisin oleva vasemmistolainen poliitikkoisänsä asui maanpaossa. Sabunin isä on kristitty ja äiti muslimi. Perhe sai turvapaikan Ruotsista vuonna 1981, ja Sabuni kasvoi Kungsängenissä.
Sabuni valmistui Upplands-Bro -lukion luonnontieteelliseltä linjalta vuonna 1989. Hän opiskeli lakia Uppsalan yliopistossa, muuttopolitiikkaa Mälarinlaakson korkeakoulussa Eskilstunassa ja viestintää Tukholmassa.
Sabuni oli naimisissa ruotsalaisen Carl Bergquistin kanssa, ja heillä on kaksoset. Nyamko ja Carl erosivat vuonna 2012. Sabuni on kuvaillut itseään ei-uskonnolliseksi.
Poliittinen ura
thumb|left|200px|Puolalainen toimittaja Paweł Rogaliński, Nyamko Sabuni ja [[Mara Carfagna kuvattuna vuonna 2009]] Sabuni oli Kansanpuolue liberaalien nuorisojärjestön johtokunnassa vuosina 1996–1998. Hän on maininnut yhdeksi syyksi politiikassa mukana oloonsa norsunluurannikkolaisen pakolaisen Gerard Gbeyon murhan, jonka teki ruotsalainen rasisti Klippanissa vuonna 1995. Sabuni valittiin Ruotsin valtiopäiville ensimmäisen kerran vuoden 2002 vaaleissa.
Sabuni on puhunut naisten sukupuolielinten silpomista ja kunniamurhia vastaan. Hän on myös ajanut kieltoa alle 15-vuotiaiden tyttöjen hijabin käyttämiselle ja ehdottanut kunniamurhien sisällyttämistä itsenäiseksi kappaleeksi Ruotsin rikoslakiin. Heinäkuussa 2006 julkaistiin hänen kirjansa Flickorna vi sviker, joka kertoo Ruotsin naisista, jotka elävät kunniaväkivallan uhan alla.
Glen Vella
Glen Vella (s. 14. toukokuuta 1983) on maltalainen laulaja. Hän edusti Maltaa Eurovision laulukilpailussa 2011 kappaleella "One Life". Vella jäi finaalipaikasta pisteen päähän saaden ensimmäisessä semifinaalissa 54 pistettä ja sijoittuen 11:nneksi.
Nyamko Sabuni
Poliittinen ura
Sabuni valittiin integraatio- ja tasa-arvoministeriksi 6. lokakuuta 2006 ollen ensimmäinen tummaihoinen Ruotsin ministeri.
Ruotsin muslimit ovat vastustaneet Sabunin asemaa integraatio- ja tasa-arvoministerinä ja syyttäneet tätä islamofobiasta ja populismista. Saamiensa uhkausten takia Sabuni oli poliisin ympärivuorokautisessa suojeluksessa ja hänen aikataulunsa poistettiin hallituksen sivuilta.
Colocolo
200px|thumb|oikea|Colocolon rintakuva [[Santiagossa]]
Colocolo (mapudunguniksi puuma) oli mapuchejen toqui eli päällikkö Araucon sodan alkuvaiheessa. Hän syntyi historioitsijoiden mukaan 1490 tai 1515 ja Colocolon komennossa oli 6000 soturia, hän yritti päästä koko mapuche-armeijan päälliköksi mutta hän hävisi tarinan mukaan Caupolicánille. Lopulta hän toimi Caupolicánin alaisuudessa. Hänen kuolemansa ajankohdastakaan ei ole varmuutta, mutta riippuen lähteestä se tapahtui 1558 tai 1567.
Colo-Colo
Maxie Parks
Maxwell Lander (Maxie) Parks (s. 9. heinäkuuta 1951 Arkansas City, Arkansas, Yhdysvallat) on entinen yhdysvaltalainen pikajuoksija ja olympiavoittaja.
Maxie Parks sijoittui Montréalin 1976 olympialaisissa viidenneksi 400 metrin juoksussa ajalla 45,24 s. Hän juoksi 4 × 400 metrin viestijuoksussa kultaa ajalla 2.58,65 voittaneessa Yhdysvaltain joukkueessa viimeisen osuuden.
Naantalin purjehdusseura
thumb|250px|Kuva vuoden 2007 [[Hai-veneiden Suomen mestaruuskisoista Pietarsaaresta, jonka voitti kuvassa oleva NPS:n Roni Saksin kipparoima 238 Foster's -vene.]] Naantalin purjehdusseura ry (alun perin Nådendalhs Segelförening, lyh. NPS) on vuonna 1917 perustettu naantalilainen purjehdusseura, jonka alkuperäinen tarkoitus oli palvella Naantalin kylpylän asiakkaita. Seura järjestää nykyään muun muassa purjehduskouluja ja erilaisia purjehdustapahtumia. Seura on järjestänyt vuodesta 1982 lähtien saaristolaisvenekilpailut. Seuralla on lähes 700 jäsentä ja yli 300 venettä käytössään. Seuran jäsenet ovat voittaneet useita Suomen mestaruuksia kilpapurjehduksessa. Hai-veneiden Suomen mestaruuden NPS on voittanut 12 kertaa, viimeksi vuonna 2011.
Historia
Naantalin purjehdusseura perustettiin 5. toukokuuta 1917. Purjehdusseura perustettiin kolmesta syystä: Naantalin kylpylävieraiden aktivointi, veneilyturvallisuuden edistäminen ja Naantali-pokaali. Kylpylävieraille haluttiin tarjota merellisiä aktiviteetteja ja Naantali oli jo ennestään arvostettu purjehduspiireissä. Nådendals tvänne Seglingspokaler eli Naantalin Ystävien pokaali, nykyiseltä nimeltään Naantali-pokaali, oli kylpylävieraiden lahjoittama arvostettu kiertopokaali. Kilpailuun saivat ottaa osaa vain Suomen Purjehtijaliiton alaisten seurojen veneet, joten Naantalin oli tästä syystä perustettava oma seura. NPS:n järjestemä kilpailutoiminta on ollut muutenkin suosittua, muun muassa monet presidentit ovat lahjoittaneet palkintoja NPS:n kilpailuihin.
Vuonna 1963 seura ylitti sadan jäsenen määrän. Seura oli vuoteen 1981 pelkästään purjehdusseura, jolloin siihen liitettiin Naantalin Moottorivenekerho (NMVK) moottorivenejaokseksi. NPS sai Suomen Purjehtijaliiton myöntämän vuoden purjehdusseuran arvon vuonna 1988.
Mikkel Bødker
Mikkel Bødker (s. 16. joulukuuta 1989 Brøndby, Tanska) on tanskalainen jääkiekkoilija.
Bødker on Coyotesin ensimmäisen kierroksen varaus vuodelta 2008 ja koko varaustilaisuuden kahdeksas varaus. Hän on myös kaikkien aikojen korkein tanskalaisvaraus. Bødker on tanskalaisen Rødovren kasvatti. Hän pelasi kasvattajaseurassaan 15-vuotiaaksi asti kunnes siirtyi ruotsalaisseura Frölundaan. Kaudella 2006–2007 Bødker oli 17-vuotiaana Frölundan 20-vuotiaiden joukkueen kolmanneksi paras pistemies. Paras pistemies oli sittemmin niin ikään NHL:ään ensimmäisellä kierroksella varattu tanskalainen Lars Eller. Bødker pääsi pelaamaan myös kaksi ottelua Elitserienissä.
Kahdet nuorten MM-kilpailutkin pelannut Bødker siirtyi Frölundasta OHL:n Kitchener Rangersiin kaudeksi 2007–2008 ja teki kaudella 73 pistettä, minkä jälkeen sai NHL-sopimuksen. Bødker voitti OHL:ssä mestaruuden.
Bødker on kehuttu yli- ja alivoimapelaaja, jolla on hyvä laukaus. Toisinaan häntä on syytetty liiasta syöttelystä erinomaisen laukauksensa takia. Bødkerin kaksi vuotta vanhempi isoveli Mads Bødker pelaa puolustajana Allsvenskan-joukkue Malmö Redhawksissa.
NHL:n työsulun aikana syyskaudella 2012 Bødker edusti Rauman Lukkoa.
Bødker on myös 17. syyskuuta 2009 ilmestyneen NHL 10 -pelin Tanskan version kansikuvapelaaja.
Valkosiipitikka
Valkosiipitikka (Dendrocopos leucopterus) on keskiaasialainen tikka. Sen elinympäristö ulottuu Araljärven länsirannalta Balqaşille, Kiinaan, Turkmenistaniin ja Koillis-Afganistaniin. Lajin holotyypin kuvaili Tommaso Salvadori Länsi-Kiinan Kashgarian Yarkantista 1870.
Erik Reichenberg
Erik Edvard Hugo Reichenberg (6. tammikuuta 1892 Tukholma – 9. maaliskuuta 1980 Västerås) oli ruotsalainen sotilas ja voimistelutirehtööri.
Reichenberg kuului Ruotsissa Taalainmaan rykmenttiin. Hän toimi Suomen vapaustaistelun aikana Svenska brigadenin konekiväärikomppanian päällikkönä. Tampereen valtauksen jälkeen hän oli komentajana rautatieasemassa sijaitsevilla punaisille vangeille.
Tämän jälkeen hän osallistui ensimmäiseen maailmansotaan Saksan puolella ja ansaitsi siellä 2. luokan rautaristin.
Toisen maailmansodan aikana hän vartioi norjalaisia pakolaisia Ruotsissa.
Vay
Vay on kunta läntisessä Ranskassa Loire-Atlantiquen departementissa Pays de la Loiren alueella.
pienoiskuva|vasen|Clégreucin lampi ja mylly Kunnan nähtävyyksiä on lampi étang de Clégreuc. Lammella on havaittu yli 160 lintulajia sekä useita harvinaisia kasveja. Linnuista harvinaisimpia on kaulushaikara. Alun perin lampi on tehty myllyä varten.
Vikin kalliopiirrokset
Vikin kalliopiirrokset sijaitsevat Rollan saarella Ibestadissa Tromssan läänissä Norjassa. Piirroskenttä sisältää kuusi kalliopiirrosta ja kenttä aukeaa itään Rollen ja Andørjan saarten väliseen Bygdan salmeen. Piirrokset on ajoitettu Norjan jääkauden jälkeiseen kivikauden alkupuoliskon lopulle noin 4300 eaa.
Benjamin Brown
Benjamin Gene (Benny) Brown (27. syyskuuta 1953 San Francisco, Kalifornia, Yhdysvallat – 1. helmikuuta 1996 Ontario, Kalifornia, Yhdysvallat) oli yhdysvaltalainen pikajuoksija ja olympiavoittaja.
Vikin kalliopiirrokset
Tutkimus
Piirrokset löytyivät vuonna 1947, jolloin dokumentoitiin kaksi kuvakenttää. Povl Simonsen kuitenkin huomautti 1950-luvulla, että kentässä 2 merkityt viivat olivat todennäköisesti luonnollisia halkeamia.
Benjamin Brown
Benjamin Brown juoksi Montréalin 1976 olympialaisten 4 × 400 metrin viestijuoksussa kultaa ajalla 2.58,65 voittaneessa Yhdysvaltain joukkueessa toisen osuuden. Hän kuoli 42-vuotiaana auto-onnettomuudessa.
Vikin kalliopiirrokset
Ajoitus
Norjassa on nykyään suuri yksimielisyys siitä, että useimmat kalliopiirrokset tehtiin veden äärelle. Silloin Vikin piirrokset olisi tehty merenrantaan veden ollessa 21 metriä korkeammalla kuin nykyään. Meri on jääkauden jälkeisen maankohoamisen vuoksi laskenut saman verran. Kun maankohoamisen historia tunnetaan, voidaan esittää piirroksille ajoitus 5400 BP eli 4330−4240 eaa.. Tämä sijoittuu jääkauden ajan kivikauden alkupuoliskon lopulle.
Muinainen ympäristö
Rollen saari on melko korkea ja sen huippu ylittää 1000 metriä. Aiemmin dokumentoitiin kaksi piirroskenttää, mutta nykyään kenttää Vik 2 ei pidetä piirroskenttänä. Ainoa piirroskenttä (Vik 1) sijaitsee 21 metriä merenpinnan yläpuolella. Piirroskenttää alempana olevat tasaiset alueet olivat tuolloin merenpohjaa ja kun eläimet kulkivat vuorenrinnettä, joutuivat ne ohittamaan piirroskallion aivan sen vierestä (näin käy nykyäänkin). Merivesi ulottui piirtämisen alkaessa kentän alaosiin asti. Piirretyt kuviot erottuivat hyvin kallion tummasta taustasta kauas merelle, josta saavuttiin saarelle veneellä.
Kalliopiirrokset
Pari metriä oikealla ja hieman ylempänä sijaitsee maaeläimen pää, joka myös katsoo koilliseen. Sen takana on kulmaviiva ja sen edessä 7 vinoviivaa. Vinoviivat ovat kuin lukumäärien merkkinä.
Eräs tulkinta geometrisille kuvioille on pyyntiväline. Samalaisia kuvioita tavataan Norjan kalliopiirroksissa muissakin kohteissa. Nekin on piirretty eläimen lähettyville ja niissä on viivamaisesti täytetty alue. Kyseessä voisi olla pyyntikuopan verkko tai pyyntiaitaus.
Istanbulin Sabiha Gökçenin kansainvälinen lentoasema
Istanbulin Sabiha Gökçenin kansainvälinen lentoasema on Istanbulissa Turkissa sijaitseva lentoasema. Lentoasema on nimetty Turkin ensimmäisen naislentäjän ja maailman ensimmäisen naissotalentäjän Sabiha Gökçenin mukaan. Lentoasema sijaitsee Istanbulissa Aasian puolella, noin 12 kilometrin päässä Pendikistä ja noin 40 kilometrin päässä Euroopan puolella sijaitsevasta Taksimin-aukiosta.
Kekkosen II hallitus
Kekkosen II hallitus oli Suomen tasavallan 34. hallitus. Hallitusneuvottelut olivat ennätyspitkät ja kestivät 79 päivää. Hallituksen muodostivat Maalaisliitto, SDP, RKP ja Edistyspuolue. Hallitus toimi 247 hallituspäivää 17. tammikuuta 1951 – 20. syyskuuta 1951.
Kekkosen ensimmäisen hallituksen kesäkuussa 1950 Neuvostoliiton kanssa solmima viisivuotinen kauppasopimus liittyi pääministerin pyrkimykseen ajaa hyvin päättäväisesti ja määrätietoisesti talouden vakauttamisohjelmaa. Marraskuussa 1950 Urho Kekkonen esitti hallitustilanteesta lausunnon, jonka mukaan vakauttamisohjelmaa ei voitu toteuttaa ilman hallituspohjan laajentamista, ja antoi ymmärtää myös presidentti J. K. Paasikiven olevan tätä mieltä. Pääministerin lausunto johti hänen toivomallaan tavalla hallitusneuvottelujen aloittamiseen. SKDL ilmoitti välittömästi, ettei se osallistuisi hallitukseen Kokoomuksen kanssa. SDP taas ei halunnut hallitukseen sen enempää Kokoomusta kuin kansandemokraattejakaan. Kun poliittisen kentän äärilaidat olivat eliminoineet toisensa hallituspohjasta, jäljelle jäi tavoiteltu ratkaisu, jota ei ulkopoliittisista syistä voitu suoraan esittää tavoitteeksi. Kekkosen käyttämän "symmetrisen ratkaisun" mukaan kommunistien jääminen oppositioon merkitsi myös oikeiston, ainakin Kokoomuksen, sulkemista hallituksen ulkopuolelle, ja tällä periaatteella syntyivät useimmat seuraavistakin hallituksista. Hallitusneuvotteluja mutkisti kuitenkin Kekkoseen kohdistunut vastustus, joka ylitti ideologiset raja-aidat. Kekkonen matkusti vuoden 1951 alussa lomamatkalle Italiaan, ja palattuaan kotimaahan hän saattoi todeta hallitusratkaisun kypsyneen. Ministerinsalkuista Maalaisliitto ja sosialidemokraatit saivat kumpikin seitsemän, RKP kaksi ja Edistyspuolue yhden.
Vuorikirjotikka
Vuorikirjotikka (Dendrocopos darjellensis) on aasialainen tikka. Sen elinympäristö ulottuu Nepalin länsiosista Kiinan etelä- ja lounaisosiin, Pohjois-Vietnamiin, Myanmariin ja Intian koillisosaan. Lajin holotyypin kuvaili Edward Blyth Darjeelingista ja Nepalista 1845.
(67890) 2000 WK61
(67890) 2000 WK61 (kirjoitetaan myös (67890) 2000 WK61) on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Se löydettiin LINEAR-ohjelmalla vuonna 2000. Koska 2000 WK61:n absoluuttinen magnitudi (H) on 14,2, sen läpimitta on todennäköisesti neljän ja yhdeksän kilometrin välillä.
Pavullo nel Frignano
Pavullo nel Frignano on kunta Pohjois-Italiassa olevassa Modenan maakunnassa Emilia-Romagnan alueella. Kunnan nähtävyyksiä on Montecuccolon linna (Castello di Montecuccolo). Kunta osti tämän keskiaikaisen linnan vuonna 1961, ja sen jälkeen sitä on kunnostettu. Pavullo nel Frignanossa on myös Modenan herttuan kesäasunto, Palazzo Ducale, jossa nykyään pidetään taidenäyttelyitä.
Olympic Entertainment Group
Olympic Entertainment Group AS (lyh. OEG) on kasino- ja pelitoimintaa useissa Euroopan maissa pyörittävä virolainen yritys, jonka omistaa Odyssey Europe. Olympic Entertainment Groupilla oli syyskuun 2017 lopulla yhteensä 117 kasinoa, jotka sijaitsivat Virossa, Latviassa, Liettuassa, Slovakiassa, Italiassa ja Maltalla.
Kimmo Karjunen
thumb|alt=A Kimmo Tapio Karjunen (s. 23. huhtikuuta 1967 Lieksa) on valosuunnittelija, teatteritaiteen maisteri ja valosuunnittelun lehtori. Hänen töissään valo on osa kollektiivista kokonaistaideteosta. Suunnittelun lähtökohtina ovat tila sekä teoksen sisältö. Opettajana Karjunen keskittyy kokemuksellisuuteen.
Karjuselle myönnettiin marraskuussa 2009 taiteen valtionpalkinto, ensimmäisenä valosuunnittelijana Suomessa. Perusteluissa Karjusta luonnehdittiin ”tinkimättömäksi ja tyylitajuiseksi taiteentekijäksi sekä pioneerihenkiseksi uudenetsijäksi” ja ”perusteelliseksi ja inspiroivaksi opettajaksi, joka on työssään aina ajan tasalla”. Kriteerit allekirjoittanee sekä moni teatterintekijä että -kokija.
Olympic Entertainment Group
Odyssey Europe sai yritysoston päätökseen lokakuussa 2018, minkä jälkeen Olympic Entertainment Group vetäytyi Tallinnan pörssistä. Yhtiö oli listautunut Tallinnan pörssiin lokakuussa 2006.
Kimmo Karjunen
Aikaisemmin Karjunen on valittu muun muassa Teatterikorkeakoulun vuoden opettajaksi vuonna 2003. Tällä hetkellä hän toimii taiteellisten sekä opetustöidensä ohessa Suomen valo- ja äänisuunnittelijoiden liiton puheenjohtajana, Teatterikorkeakoulun ja Ravintola DTM:n hallituksessa.
Valo-, kuva- ja äänisuunnittelija sekä lavastaja. Teatteritaiteen maisteri (TeM) Teatterikorkeakoulusta vuonna 1991. Hän on työskennellyt valosuunnittelun lehtorina Teatterikorkeakoulun valo- ja äänisuunnittelun laitoksella vuodesta 1995 alkaen, ja hänet nimettiin Teak:n vuoden opettajaksi 2003.
Taiteellisia töitä
Tanssiteoksia Jyrki Karttusen kanssa: Days of Disco (2009), Situation Room (2008), Ilman kuuta ja aurinkoa (2004), Yellow Happiness (2004), Keiju (2002), Alla (2001), 'Meryl (2001), Mr & Mrs Betlehem (2000), Digital Duende (1998).
Tanssiteoksia Ari Tenhulan kanssa: Dances with Myself (2003), Valotusaika (2002), Paiste (2000).
Teattereissa: Herttua Siniparran Linna ja Pajatso, Suomen Kansallisooppera, valosuunnittelu (2012), Naamiohuvit, Suomen kansallisooppera, valosuunnittelu (2010), Kaiku, nuoli ja ketju, Helsinki Dance Company, valosuunnittelu ja lavastus (2008), Maestro, Jyväskylän kaupunginteatteri, projisiosuunnittelu (2005), Oskar ja Mamma Rosa, Helsingin kaupunginteatteri, projisiosuunnittelu (2005).
Valosuunnitteluja myös muun muassa yökerho- ja ravintolatiloihin, laivoihin, sekä ulko- ja museokohteisiin.
Kelvin (joki)
Kelvin on 35 kilometriä pitkä joki Skotlannissa Yhdistyneessä kuningaskunnassa. Se on Clyden jälkeen Glasgow'n kaupungin toiseksi merkittävin joki. Kelvin saa alkunsa Dullaturin suolta Kilsythin itäpuolelta ja laskee Clydeen Glasgow'n Yorkhill Basinissa.
Joen varrella on ollut paperitehtaita, kemiantehtaita ja väriainetehtaita joiden jätevedet saastuttivat joen pahasti 1900-luvun alkupuolella, niin että siitä kuoli kaikki elämä. Tehtaat lakkautettiin 1950- ja 1960-luvulla, ja vuosikymmenten mittaa joki on puhdistunut, kalat ovat palanneet ja jokivarren metsissä pesii lintuja.
Daryl Janmaat
Janmaat saavutti pronssia Alankomaiden joukkueessa vuoden 2014 MM-kilpailuissa. Hän pelasi MM-turnauksessa Alankomaiden seitsemästä ottelusta viisi, joista kaikki kolme alkulohko-ottelua alusta loppuun. Hän pelasi 34 maaottelua, joista ensimmäisen syyskuussa 2012 ja viimeisen syyskuussa 2018.
Anneli Tempakka
Anneli Tempakka on suomalainen Yleisradion toimittaja.
Tempakka toimi 1970- ja 1980-luvulla Yleisradion nuorten ohjelmien toimittajana. Hän teki 1970-luvun lopulla radioon ohjelmasarjan Olen erilainen nuori, jossa haastateltiin nuoria joilla oli jokin vaikea sairaus tai jotka muuten poikkesivat valtaväestöstä.
Syksyllä 1981 Tempakka ja toinen Yleisradion toimittaja Maija Dahlgren arvostelivat ohjelmissaan edellisenä vuonna käynnistyneessä Rockradiossa esitettyjen suomalaisten rock-kappaleiden sanoituksia ja Rockradion toimittajien kielenkäyttöä.
Changjin hui-kiinalaisten autonominen prefektuuri
Changjin hui-kiinalaisten autonominen prefektuuri on autonominen prefektuuri Kiinan Sinkiangin uiguurien autonomisen alueen pohjoisosassa. Prefektuurin pinta-ala on 73 659 neliökilometriä. Väkiluku vuonna 2010 oli 1,43 miljoonaa. Prefektuurin päähallintopaikka on piirikuntatason kaupunki Changji, joka sijaitsee linnuntietä noin 35 kilometriä autonomisen alueen pääkaupunki Ürümqistä luoteeseen.
Hallinnollinen jako
thumb|250px|vasen|Changjin prefektuurin hallinnollinen jako. Piirikuntatasolla autonominen prefektuuri jaetaan kahteen piirikuntatason kaupunkiin, neljään piirikuntaan ja yhteen autonomiseen piirikuntaan (numerointi kuten oheisessa kuvassa):
Varareservi
Varareservi tarkoittaa Suomessa niitä asevelvollisia, jotka eivät ole vakinaisessa palveluksessa eivätkä kuulu reserviin. Varareservin entinen nimi on nostoväki. Varareservi jaetaan kolmeen ryhmään:
Palveluskelpoisuus voidaan tarkistaa uudelleen mikäli tarpeellista.
Tapaus Wilt
Tapaus Wilt (Wilt) on Michael Tuchnerin ohjaama brittiläinen rikoskomedia vuodelta 1989. Sen ovat käsikirjoittaneet Tom Sharpen romaanin pohjalta Andrew Marshall ja David Renwick. Pääosia näyttelevät television komediasarjoista tuttu parivaljakko Griff Rhys-Jones ja Mel Smith.
Juoni
Kiltti collegen yhteiskuntaopin opettaja Henry Wilt (Rhys-Jones) on haluttomien opiskelijoidensa masentama ja kotona taistelulajeista ja juppielämästä innostuneen vaimonsa (Alison Steadman) tossun alla. Hän fantasioi vaimostaan eroon pääsemisestä, ja seksinukesta alkunsa saaneiden väärinkäsitysten vuoksi joutuu poliisin (Smith) epäilemäksi tämän murhasta.
Vastaanotto
Tapaus Wilt julkaistiin Suomessa VHS-videona, ja MTV3-televisiokanava esitti sen elokuussa 1996. Helsingin Sanomien tv-sivulla Mikael Fränti kutsui elokuvaa tuolloin onnettomaksi ja tympeäksi farssiksi, joka hieman paranee loppupuolen kirkkokohtauksissa. Video-oppaassa vuodelta 1994 Esko Rautakorpi kuvailee Tapaus Wiltiä puisevaksi ja keskinkertaiseksi komediaksi, jonka pohjana oleva kirja on parempi. Hän antaa elokuvalle kaksi tähteä viidestä.
Saima Haapanen
Saima Haapanen (ent. Hyökki) ( s. 1981) on espoolainen laulaja, laulunopettaja, säveltäjä ja sovittaja. Haapanen on a capella -lauluyhtye Club for Five n altto, missä tehtävässä hän on ollut vuoden 2022 alusta. Vuonna 2020 Haapanen julkaisi levyn Toinen tyttö, joka sisältää hänen säveltämäänsä ja sanoittamaansa musiikkia. Tämän lisäksi Haapanen on sovittanut musiikkia kymmenille kuoroille ja lauluyhtyeille. Lauluyhtye Rajattomissa Haapanen lauloi syksystä 2013 kesään 2014 ja syksystä 2015 syksyyn 2016 Soila Sariolaa sijaistaen. Lauluyhtyeuransa Haapanen aloitti perustamassaan a cappella -lauluyhtyeessä Viisi. Vuosina 2007–2022 Haapanen toimi Musiikkiopisto Avonian Rytmimusiikkilinjan lauluopettajana. Haapanen on valmistunut pop/jazz-lauluopettajaksi Helsingin ammattikorkeakoulu Stadiasta ja suorittanut siellä myös ylemmän ammattikorkeakoulututkinnon YAMK.
Aly Cissokho
Aly Cissokho (s. 15. syyskuuta 1987 Blois, Ranska) on ranskalaissenegalilainen jalkapalloilija. Hän on pelannut kotimaansa lisäksi Portugalissa, Espanjassa, Englannissa, Kreikassa ja Turkissa. Hän on pelipaikaltaan vasen laitapuolustaja.
Seurajoukkueura
Cissokho teki ensiesiitymisensä Gueugnonin edustusjoukkueessa kauden 2006–2007 viimeisessä ottelussa, jonka jälkeen hän teki joukkueen kanssa kolmivuotisen sopimuksen.
Ratiopharm Ulm
Historia
Seura perustettiin vuonna 2001. Ulm pelasi viiden kauden ajan alemmissa sarjoissa, kunnes vuonna 2006 se onnistui nousemaan Basketball-Bundesligaan. Seuran tähänastisen historian paras sijoitus on kaudelta 2008–2009, jolloin Ulm oli runkosarjan viides ja pääsi ensimmäistä kertaa seurahistoriassa pudotuspeleihin. Seura tippui kuitenkin heti ensimmäisellä kierroksella hävittyään voitoin 3–0 Telekom Baskets Bonnille.
Aly Cissokho
Seurajoukkueura
2. kesäkuuta 2008 Cissokho siirtyi portugalilaiseen Vitória de Setúbaliin ja solmi kolmivuotisen sopimuksen joukkueen kanssa.
Hyvien esitysten jälkeen kauden ensimmäisellä puoliskolla, Cissokho herätti kiinnostusta muun muassa Portugalin suurseura Portossa ja niin hän lopulta tammikuussa 2009 siirtyi seuraan 300 000 euron siirtosummalla. Hän teki joukkueen kanssa nelivuotisen sopimuksen.
Myöhemmin samana kesänä 18. heinäkuuta 2009 Cissokho siirtyi ranskalaisseura Lyoniin, kun hän läpäisi joukkueen lääkärintarkastuksen. Siirtosumma oli noin 15 miljoonaa euroa ja sopimus on pituudeltaan viisivuotinen. Hänet hankittiin korvaamaan Italiaan palannutta Fabio Grossoa. Ensimmäisen ottelunsa joukkueessa Cissokho pelasi kauden avauskierroksella Le Mansia vastaan.
20. elokuuta 2013 siirtyi vuoden lainasopimuksella Liverpoolin riveihin. Liverpoolilla on 5 miljoonan euron osto-oikeus Cissokhoon kauden päätteeksi. Cissokhon pelinumero Liverpoolissa on 20.
Maajoukkueura
Cissokho valittiin Ranskan maajoukkueen kokoonpanoon ensimmäistä kertaa 5. marraskuuta 2009 pelattavaan vuoden 2010 MM-kilpailujen karsintojen pudotuspeliotteluun Irlantia vastaan. Toisen maajoukkuekutsunsa hän sai 3. maaliskuuta 2010 pelattavaan ystävyysotteluun Espanjaa vastaan.
Ensiesiintymisensä maajoukkueessa hän teki lopulta 11. elokuuta 2010 uuden päävalmentaja Laurent Blancin alaisuudessa ystävyysottelussa Norjaa vastaan. Hän pelasi koko ottelun vasempana laitapuolustajana.
Olainfarm
thumb|270px|Latvian pääministeri [[Valdis Dombrovskis tutustumiskäynnillä Olainfarm-yritykseen.]] AS Olainfarm on latvialainen, vuonna 1972 perustettu lääkealan yritys Olainesta. Yritys valmistaa noin 60 erityyppistä suun kautta syötävää lääkettä ja noin 30 farmaseuttista yhdistettä tai kemiallista ainesosaa.
Yhtiöllä on seitsemän alkuperäistuotetta. Olainfarmin valmistamia tuotenimiä ovat muun muassa Amlodipine, Clonazepam, Euphillin, Furosemide, Furagin, Midolat, Protionol ja Gripoflex. Yritys toimii osin tytäryhtiöittensä kautta; näitä ovat muun muassa Reinolds SIA, Ozols JDR SIA, Olainfarm energija SIA, Ilmas Aptiekas SIA ja Veritas-Farm. Tämän lisäksi yhtiöllä on 33 apteekkia Riiassa, Vidzemessä, Kurzemessa ja Latgalen alueella.
Olainfarmin osake noteerataan Riian pörssissä. Tammikuussa 2019 sen osake kuului OMX Baltic 10 -indeksiin, joka on Nasdaqin osakeindeksi kymmenen keskeisen Baltian maissa kotipaikkansa pitävän pörssiyrityksen osakkeelle.
Rick Wohlhuter
Richard Charles (Rick) Wohlhuter (s. 23. joulukuuta 1948 Geneva, Illinois, Yhdysvallat) on yhdysvaltalainen keskimatkojen juoksija ja olympiamitalisti.
Wohlhuter karsiutui Münchenin 1972 olympialaisten 800 metrin juoksun alkuerissä ajalla 1.49,4. Montréalin 1976 olympialaisissa hän saavutti pronssia 800 metrillä ajalla 1.44,12 sekä sijoittui 1 500 metrillä kuudenneksi ajalla 3.40,64 s.
Jannica Fagerholm
Jannica Charlotta Einarsdotter Fagerholm (s. 12. joulukuuta 1961 Helsinki) on suomalainen ekonomi. Hän on työskennellyt vuodesta 2010 lähtien Signe ja Ane Gyllenbergin säätiön toimitusjohtajana.
Fagerholm valmistui ylioppilaaksi vuonna 1981 ja kauppatieteiden maisterksi 1986 Hanken Svenska handelshögskolanista. Hän on työskennellyt pankki- ja vakuutusalalla Sampo-konsernissa (1990–1998), Handelsbanken Livissä (1998–1999) ja SEB Gyllenberg Private Bankissa (1999–2010).
Fagerholm on toiminut muiden muassa Keskon, Sammon, Solidiumin, Hankenin ja Svenska litteratursällskapet i Finlandin hallituksissa sekä Veritas Eläkevakuutuksen hallintoneuvoston jäsenenä. Talouselämä-lehti arvioi hänet vuonna 2017 Suomen talouselämän 11. merkittävimmäksi päättäjänaiseksi.
Fagerholmin sisko on Catarina Fagerholm. Heidän isoisänsä oli pääministeri Karl-August Fagerholm.
Cristo de la Concordia
thumb|300px|Cristo de la Concordia
Cristo de la Concordia on massiivinen Jeesus-patsas joka sijaitsee San Pedron kukkulalla Cochabamban kaupungissa Boliviassa. Patsas on 34,2 metriä korkea ja alustan kanssa 40,44 metriä korkea. Patsasta alettiin rakentaa vuonna 1987 ja se valmistui vuonna 1994. Patsaan suunnitteli Wálter Terrazas Pardo. Patsas on valmistettu betonista ja teräksestä.
Totuus (täsmennyssivu)
Totuus tarkoittaa muun muassa seuraavia:
Robert Michels
Robert Michels (9. tammikuuta 1876 Köln, Saksa – 3. toukokuuta 1936 Rooma, Italia) oli Saksassa syntynyt, mutta sittemmin Italiassa vaikuttanut sosiologi.
Hänet tunnetaan parhaiten teoksestaan Puoluelaitos nykyajan demokratiassa (, 1911), jossa hän esitti kaikkien demokraattisten organisaatioiden ajautuvan kasvaessaan väistämättä kohti oligarkiaa, autoritarismia ja byrokratiaa. Teoksessa mainitaan käsite oligarkian rautainen laki, taipumus harvainvaltaisuuteen.
Elämänvaiheet
Michels syntyi vauraaseen kauppiassukuun. Perhe oli katolinen. Isä oli saksalainen ja äiti ranskalaisbelgialainen. Michels kävi koulua Berliinin ranskalaisessa koulussa ja palveli Preussin armeijassa, minkä jälkeen hän opiskeli sekä Ranskassa että Saksassa useissa yliopistoissa. Hallen yliopistossa Michels promovoi aiheenaan Zur Vorgeschichte von Ludwig XIV.
Vuodet 1900-1907 Michels opiskeli ja opetti Saksassa, Italiassa ja Ranskassa. Hän liikkui älymystöpiireissä, tutustui yhteiskuntakriittisiin virtauksiin ja liittyi sekä Italian sosialistiseen puolueeseen (PSI) että Saksan sosialidemokraattiseen puolueeseen (SPD). Michels osallistui SPD:n puoluekokouksiin vuosina 1903-1905, mutta erosi puolueesta vuonna 1907. Hän erosi myöhemmin myös PSI:sta. Sosialismi ei ollut Saksassa salonkikelpoista ja sekä suku että ystävät käänsivät Michelsille selkänsä. Sosialistin ei ollut myöskään mahdollista saada tointa yliopistosta. Michelsin puolustajaksi nousi kuitenkin Max Weber. Michels teki Weberin kanssa yhteistyötä Archiv für Sozialwissenschaft und Sozialpolitik -lehden toimituksessa.
Michels muutti vuonna 1907 Torinoon ja pääsi opettamaan dosenttina poliittista tiedettä. Keskustelut Gaetano Moscan ja Cesare Lombroson kanssa saivat Michelsin luopumaan sosialistisista ja syndikalistisista ihanteistaan. Michels koki itsensä sydämeltään italialaiseksi ja Tripolin sota vaikutti hänen ajatteluunsa. Michelsistä tuli italialainen nationalisti ja hän otti Italian kansalaisuuden vuonna 1913. Vuonna 1914 hän lähti professoriksi Baselin yliopistoon Sveitsiin. Pian Mussolinin valtaannousun jälkeen Michels liittyi Partito Nazionale Fascistaan. Vuonna 1928 Mussolini kutsui Michelsin ordinariukseksi Perugian fasistiseen yliopistoon.
Zvezda (Perm)
Zvezda (, ”Tähti”) on Venäjällä Permin aluepiirin pääkaupungissa Permissä ilmestyvä alueellinen sanomalehti.
Lehti on perustettu marraskuussa 1917. Aluksi se ilmestyi nimellä Proletarskoje znamja (”Proletariaatin lippu”). Kesäkuussa 1918 se sai nimen Zvezda Venäjän sosiaalidemokraattisen työväenpuolueen ensimmäisen laillisen sanomalehden kunniaksi. Neuvostoaikana lehti toimi NKP:n Permin aluekomitean äänenkannattajana. Vuonna 1993 siitä tuli toimituksen julkaisema riippumaton sanomalehti.
Paulo Mendes da Rocha
thumb|Paulo Mendes Da Rocha pienoiskuva|Paulo Mendes da Rocha: Museu Brasileiro da Escultura, São Paulo. Paulo Mendes da Rocha (25. lokakuuta 1928 Vitória, Brasilia – 23. toukokuuta 2021 São Paulo, Brasilia ) oli brasilialainen arkkitehti. Vuonna 2006 hän sai Pritzker-palkinnon ja vuonna 2000 Mies van der Rohe -palkinnon latinalaisarkkitehtuurista.
Mendes da Rocha valmistui Universidade Presbiteriana Mackenzien arkkitehtuurilaitokselta vuonna 1954 ja vuonna 1955 hän avasi oman toimistonsa. Mendes da Rochan varhainen mestariteos on vuonna 1957 valmistunut Club Athletico Paulistanon liikuntasali, jota varten hän suunnitteli myös Paulistano-nojatuolin.
Viitteet
(LandLiving.com)